**TÁJÉKOZTATÓ**

**Tisztelt Ügyfelünk, fogadja őszinte részvétünket hozzátartozójának elvesztése miatt!**

**Az alábbiakban szeretnénk eligazítást nyújtani a hagyatéki eljárásra vonatkozóan. A jegyző feladata az eljárásban a leltár felvételéhez szükséges adatok beszerzése, illetve a tényállás tisztázása. A hagyatéki leltár felvétele illeték- és díjmentes.**

A hagyatéki eljárásról szóló 2010. évi XXXVIII. törvény 20.§-a szerint leltározni kell, ha az elhaltnak: - belföldön fekvő ingatlan (lakás, garázs, föld, kert, telek stb.) tulajdoni hányada van; - belföldi cégjegyzékbe bejegyzett gazdasági társaságban, illetve szövetkezetben fennálló tagi (részvényesi) részesedése van; - lajstromozott vagyontárgya van (olyan ingó dolog vagy jog, melynek meglétét közhiteles nyilvántartás igazolja) – pl.: engedélyhez kötött jármű, lőfegyver, védett műalkotás, egyéb; - egyéb ingóság csak abban az esetben leltározandó kötelezően, ha az örökösök bejelentése alapján az egy örökösnek jutó ingóörökség a 300.000,-Ft forgalmi értéket meghaladja; - vagy ha öröklési bizonyítvány kiállítását kérik.

Tájékoztatjuk a nyilatkozót a hatósági eljárás ügyhöz kapcsolódó jogi szabályozására, így különösen arra, hogy: - Az ügyfélnek joga van az eljárás során nyilatkozatot tenni, nyilatkozattételt megtagadni csak akkor lehetséges, ha vallomásával saját magát vagy hozzátartozóját bűncselekmény elkövetésével vádolná. Amennyiben az ügyfél a hatóság felhívására nem nyilatkozik, a hatóság a rendelkezésre álló adatok alapján dönt, vagy az eljárást megszünteti. - Az ügyfél köteles jóhiszeműen eljárni. - Az ügyfél (vagy képviselője), ha más tudomása ellenére az ügy szempontjából jelentős valótlan tényt állít, eljárási bírsággal sújtható, melynek összege természetes személy esetén 5.000,-Ft-tól 500.000,-Ft-ig, - Hagyatéki vagyon és örökös eltitkolása bűncselekmény. - Az egyes vagyontárgyak értékére vonatkozóan a nyilatkozó becsült értéket közölhet. - Az érdekelt fél betekinthet az eljárás bármely szakaszában az eljárás során keletkezett iratokba. - Hatóságunk a nyilatkozatban szereplő érdekeltek személyes adatait a 2010. évi XXXVIII. törvény VII. fejezete alapján kezelheti. Az érintettek személyes adataik zárt kezelését külön – írásban - kérelmezhetik.

**FELHÍVJUK FIGYELMÉT, HOGY AZ ELJÁRÁST A HOZZÁTARTOZÓ NYILATKOZATA ALAPJÁN FOLYTATJUK LE!   
Kérjük, az I. számú nyilatkozatot** [**HAGYATÉKI NYILATKOZAT**](http://racalmas.hu/wp/wp-content/uploads/2018/02/hagyateki_nyilatkozat.pdf) **VAGY a II. számú nemleges nyilatkozatot** [**NEMLEGES NYILATKOZAT**](http://racalmas.hu/wp/wp-content/uploads/2018/02/nemleges_nyilatkozat.pdf) **kitölteni és visszajuttatni szíveskedjen. A nyomtatványok még letölthetőek a http:// racalmas.hu / honlapról is** .

Ha a nyilatkozat kitöltésével kapcsolatban további kérdése van, az alábbi ügyintézőkhöz fordulhat:

Krausz Zsuzsanna ([aljegyzo@racalmas.hu](mailto:aljegyzo@racalmas.hu) )

Telefonos elérhetőség: Telefon: (25)517-852

Az ügyintézés helye: **Rácalmás Város Polgármesteri Hivatal Rácalmás , Szigetfő u. 11-13. 15. szoba** Ügyfélfogadási idő: **hétfő: 8.00-12.00 ; szerda: 8.00-12.00 és 13.00-17.00; péntek: 8.00-12.00 között.**

Az ügyintézés ideje: az ügy bonyolultságától függően (15 perctől akár 1,5 óráig is eltarthat)